उत्तर प्रदेश कृषि अनुसंधान परिषद के महानिदेशक प्रो. राजेन्द्र कुमार ने बताया कि ग्रामीण खासकर खेतों में काम करने वाली महिलाओं के स्वास्थ्य पर लेकर पिछले दिनों जब ब्रेन स्टार्मिंग सत्र का आयोजन किया गया। इसमें देश की जानेमाने कृषि विशेषज्ञ और ग्रामीण् महिलाओं के स्वास्थ्य पर काम करने वाली डाक्टरों ने बताया कि ग्रामीण अंचल की महिलाओं में ब्रेस्ट कैंसर, लंग्स कैंसर, अस्थमा, सर्वाइकल कैंसर, लो इम्यूनिटी, मल्टीपल प्रेगनेंसी का खतरा बढ़ रहा है। इसमें ग्रामीण महिलाओं के स्वास्थ्य में सुधार के लिए कम्युनिटी मेडिसीन सेंटर बनाने का सुझाव तैयार किया गया। साथ ही सुझाया गया कि आंगनवाड़ी और आशा बहुओं के जरिए महिलाओं में आयरन और कैल्सियम की गोलियां, हाईजीन नैपकीन और मल्टी विटामिन का वितरण कराया जाए। स्वास्थ्य की देखरेख के लिए एक मानीटरिंक सिस्टम की व्यवस्था भी हो।